CHAYO เดินหน้าซื้อหนี้เข้าบริหารเพิ่ม มั่นใจรายได้ปี 62 โตตามเป้า 15% ทำนิวไฮต่อเนื่อง
CHAYO เดินหน้าซื้อหนี้เข้าบริหารเพิ่ม มั่นใจรายได้ปี 62 โตตามเป้า 15% ทำนิวไฮต่อเนื่อง
CHAYO เดินหน้าซื้อหนี้เข้าบริหารเพิ่ม มั่นใจรายได้ปี 62 โตตามเป้า 15% ทำนิวไฮต่อเนื่อง
17 ก.ค. 2562

นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO เปิดเผยว่า แผนการดำเนินธุรกิจในช่วงครึ่งหลังของปีนี้ เตรียมที่จะซื้อหนี้เข้ามาเพิ่มเติมให้มากกว่าในช่วงครึ่งปีแรก ที่ซื้อหนี้เข้ามาบริหารแล้วประมาณ 1,540 ล้านบาท จากเป้าหมายของแผนธุรกิจในปีนี้ที่จะเข้าประมูล หรือซื้อหนี้เข้ามาบริหารประมาณ 5,000-10,000 ล้านบาท โดยล่าสุดบริษัทมีพอร์ตบริหารหนี้ด้อยคุณภาพและการได้มาซึ่งสินทรัพย์ด้อยคุณภาพรวมกว่า 40,000 ล้านบาท
ทั้งนี้ มั่นใจว่าเป้าหมายรายได้ทั้งปี 62 ที่จะเติบโตไม่ต่ำกว่า 15% จากระดับ 256 ล้านบาทในปีที่แล้วนั้น จะสามารถดำเนินการได้ตามแผน ซึ่งนับเป็นการทำสถิติสูงสุดใหม่ต่อเนื่อง